internet vaartha 150 Views
హరారే : జింబాబ్వేతో జరిగిన తొలి వన్డే మ్యాచ్‌ ద్వారా అరంగేట్రంలోనే సెంచరీ చేసిన భారత తొలి ఓపెనర్‌గా, బ్యాట్స్‌మెన్‌గా అరుదైన ఘనతను సొంతం చేసుకున్న రాహుల్‌ మరో మైలురాయిని  నమోదు చేశాడు.కాగా మూడు వన్డేల సిరీస్‌లో భాగంగా జింబాబ్వేతో జరిగిన రెండవ వన్డేలో రాహుల్‌ 33 పరుగులు చేశాడు. తద్వారా వన్డేల్లో మొదటిసారి ఆడిన ఆటగాడు ఔటయ్యే వరకు చేసిన పరుగుల ఘనతను తన పేరిట లిఖించుకున్నాడు.తొలి వన్డేలో సిక్స్‌తో సెంచరీ చేసిన రాహుల్‌ అజేయంగా నిలువగా ఈ మ్యాచ్‌లో 33 పరుగులు చేశాడు. దీంతో రాహుల్‌ ఔటయ్యే వరకు చేసిన పరుగులు 133. ఇది ఒక భారత ఆటగాడు అరంగేట్రంతో పాటు తొలి ఔటయ్యే వరకు చేసిన అత్యధిక పరుగుల రికార్డుగా నమోదైంది. అంతకు ముందు ఈ రికార్డు పుర్కరీ రామన్‌ పేరటి ఉంది.
కాగా రామన్‌ అరంగేట్రం చేసి తొలి ఔటయ్యే వరకు 103 పరుగులు చేశాడు. కాగా 1988లో వెస్టిండీస్‌తో జరిగిన వన్డే ద్వారా రామన్‌ ఆరం గేట్రం చేశాడు. విండీస్‌తో ఏడు వన్డేల సిరీస్లఓ భాగంగా జనవరి 2న మూడవ వన్డే ద్వారా రామన్‌ జట్టులోకి వచ్చాడు. మూడవ వన్డేలో ఎనిమిది పరుగులు చేసి అజేయంగా ఉన్న రామన్‌ ఆ తరువాత వన్డేలో 95 పరుగులు చేశాడు.